钦定古今图书集成/明伦汇编/氏族典/第226卷 > 杨绍先
## 钦定古今图书集成/明伦汇编/氏族典/第226卷 > 杨绍先

按《魏书氐杨难敌传》：“集始死，子绍先立，拜都督、南秦
州刺史、征卤将军、汉中郡公。武兴王。绍先年幼，委事
二叔集起、集义。夏侯道迁以汉中归顺也，萧衍白马
戍主尹天保率众围之，道迁求援于集起、集义，二人
贪保边藩，不欲救之。唯集始弟集朗心愿立功，率众
破天保，全汉川，集朗之力也。集义见梁益既定，恐武”
兴不得久为外藩，遂扇动诸氐，推绍先僭称大号，《集
起》、“集义”并称王，外引萧衍为援。建武将军傅竖眼攻
武兴，克之，执绍先送于京师，遂灭其国，以为武兴镇，
复改镇为东益州。其后绍先奔还，武兴复自立为王。